Udruga Feniks Split

Grupe uzajamne podrške
2023-09-08 16:00 - 18:00, 2023-08-18 16:00 - 18:00, 2023-08-11 16:00 - 18:00, 2023-08-04 16:00 - 18:00, 2023-06-30 19:00 - 21:00, 2023-06-23 19:00 - 21:00, 2023-06-16 19:00 - 21:00, 2023-06-16 16:00 - 18:00 UTC and 8 more dates | Prostor Razred-a, Ulica Slobode 29a, Split, 21000, Croatia (Local Name: Hrvatska)

Grupno terapijski susreti
2023-08-24 18:30 - 20:30, 2023-08-17 18:45 - 20:45, 2023-07-19 18:30 - 20:30, 2023-07-04 18:45 - 21:00 | Multimedijalni kulturni centar, Slobode ul. 28,, Split, 21000, Croatia (Local Name: Hrvatska)
🌟 Udruga za promicanje mentalnog zdravlja Feniks Split vas poziva na BESPLATNE Grupno Terapijske Susrete! 🌟
Namijenjene su svim osobama koja je potrebna (stručna) podrška u procesu nošenja sa svakodnevnim životnim emocionalnim problemima i psihosocijalnim izazovima. Na grupe su dobrodošli svi naši stari i potencijalni novi članovi, neovisno nose li se s povremenim poteškoćama ili dugotrajnim dijagnozama. Mentalna higijena nam je svima izazov.
Ukoliko dosad niste imali iskustvo ovakvog rada na sebi, dođite, iskoračite iz sigurne zone (koja vas žulja), naučite nešto o sebi i zakoračite u življenje kvalitetnijeg i sretnijeg života kakvog zaslužujete!
Grupe vode naše volonterke:
IVANA RADMILO – magistra forenzike, edukantica Gestalt psihoterapije pri IGW institutu u Zagrebu. Holistički pristup čovjeku, usmjerenje na čovjeka kao cjelinu te ideja kako kao klijent i terapeut imamo samo ono što je „ovdje i sada“, je nešto što je najviše privuklo Geštaltu. – “Vjerujem kako edukacijom i razumijevanjem liječimo sebe i pružamo zdraviju podršku onima kojima je potrebna.”
MIA RADOSTIĆ – magistra psihologije, edukantica Gestalt psihoterapije. – “Oduvijek sam voljela razgovarati s ljudima, slušati njihove priče i upijati njihove brige kako bi im na neki način mogla pružiti podršku, utješiti ih ili im pomoći u pronalasku rješenja određenih problema.”
Što je GRUPNA TERAPIJA?
Grupna terapija prije svega je sigurno mjesto u kojem kroz iskreni dijalog svaki član može pronaći potencijalni izvor nade i inspiracije, kao vodilju prema kreiranju boljeg i sretnijeg sebe. Rad u grupi razvija suosjećanje i altruizam, stvara polje međusobne podrške, osnaživanja i razumijevanja.
Osjećaj pripadanja i uzajamne pomoći članovima grupe jača samopouzdanje te generalno obogaćuje život. Prepoznavanjem vlastitih želja i potreba dolazi do unaprjeđenja socijalnih vještina pojedinca, a samim time i pronalaženja vlastitog mjesta u društvenom kontekstu.
Specifičnost grupnog procesa je trenutak svjesnosti o lakšem prepoznavanju tuđeg problema nego li vlastitog. Slušajući druge, učimo o sebi. To nas dovodi do povezivanja s grupom, prepoznavanja dijelova sebe u drugim članovima grupe, što dovodi do cilja jasnijeg poimanja vlastitog problema.
Grupna psihoterapija otvara novi prostor osobnog rasta i razvoja, prevladavanje poteškoća, jačanje odnosa te u konačnici mogućnost postizanja svojevrsne katarze, koja može osloboditi snažne i duboko potisnute emocije. Emocije povezane s nekim prošlim psihološkim ranjavanjem koje se oslobađaju i stvaraju osjećaj olakšanja i rasterećenja i daju prostor za drugačije reagiranje i osjećanja.
Dobro nam došli! 🎉
Grupe će se odvijati u prostoru Multimedijalnog kulturnog centra RAZRED (u zgradi Doma Mladih, istočni ulaz, 3. kat), Ulica Slobode 28, u Splitu!
Obzirom da je broj sudionika ograničen, kako biste osigurali svoje mjesto na grupama prijavite se što prije na: udruga.feniks.st@gmail.com
Vidimo se! 😊🥰

Večer društvenih igara
2023-06-27 19:00 - 22:00, 2023-06-20 19:00 - 22:00, 2023-06-13 19:00 - 22:00, 2023-06-06 19:00 - 22:00, 2023-05-30 19:00 - 22:00, 2023-05-23 19:00 - 22:00, 2023-05-16 19:00 - 22:00, 2023-05-09 19:00 - 22:00 and 2 more dates | LONGFIELD PUB, Ulica Matice hrvatske 1, Split, Splitsko dalmatinska, 21000, Croatia (Local Name: Hrvatska)
